Earthquake News: अरुणाचल प्रदेश में 4.2 तीव्रत का भूकंप, कोई हताहत नहीं
राज्य आपदा प्रबंधन विभाग की सचिव दानी सालू ने कहा कि जानमाल के नुकसान की कोई खबर नहीं है। एनसीएस की ओर से कहा गया कि रात आठ बजकर 48 मिनट पर भूकंप आया जिसका केंद्र पंगीन से 94 किलोमीटर दूर उत्तर-उत्तरपूर्व में जमीन की सतह से नीचे 10 किलोमीटर की गहराई में स्थित था।
ईटानगर/गुवाहाटी: अरुणाचल प्रदेश के दिबांग वैली जिले में शुक्रवार को 4.2 तीव्रता के भूकंप के झटके महसूस किये गए। राष्ट्रीय भूकंप विज्ञान केंद्र (एनसीएस) ने यह जानकारी दी। राज्य आपदा प्रबंधन विभाग की सचिव दानी सालू ने कहा कि जानमाल के नुकसान की कोई खबर नहीं है। एनसीएस की ओर से कहा गया कि रात आठ बजकर 48 मिनट पर भूकंप आया जिसका केंद्र पंगीन से 94 किलोमीटर दूर उत्तर-उत्तरपूर्व में जमीन की सतह से नीचे 10 किलोमीटर की गहराई में स्थित था। सालू ने कहा, “भूकंप के बाद जिला प्रशासन को सतर्क कर दिया गया है। जानमाल के नुकसान की कोई सूचना नहीं है।” गौरतलब है कि आज मिजोरम में भी 5.6 तीव्रता का भूकंप आया था। मिजोरम में 5.6 तीव्रता का भूकंप आया मिजोरम में शुक्रवार को 5.6 तीव्रता का भूकंप आया। राष्ट्रीय भूकंप विज्ञान केंद्र (एनसीएस) ने यह जानकारी दी। एक अधिकारी ने बताया कि राजधानी आइजोल समेत राज्यभर में झटके महसूस किये गए , लेकिन अभी तक किसी के हताहत होने की सूचना नहीं है। एनसीएस की वेबसाइट के अनुसार, भूकंप अपराह्न तीन बजकर 42 मिनट पर आया और उसका केंद्र मिजोरम के चंपई जिले से 58 किलोमीटर दक्षिण पूर्व में म्यांमा की सीमा के पास जमीन से 60 किलोमीटर नीचे स्थित था।जानिए भूकंप आने पर आपको क्या करना चाहिए?जानिए रिक्टर पैमाने पर भूकंप की तीव्रता जब इतनी हो, तो उसका क्या होता है असर: